**Blue Whale Challenge** on Venäjältä lähtöisin oleva nettipeli. Pelissä on 50 erilaista haastetta, jotka tulee suorittaa 50 päivän aikana. Viimeisessä haasteessa pelaajan tulee yrittää itsemurhaa. Tästä syystä peliä kutsutaan myös itsemurhapeliksi.

Blue Whale -nimen sanotaan juontavan juurensa valaisiin, jotka ajautuvat rannalle. Toisaalla nimen väitetään juontavan venäläisen rock-yhtye Lumenin kappaleeseen *Гореть*.

Pelaaminen
----------

Kun pelaaja on hyväksytty ryhmään, hän saa itselleen oman ohjaajan, joka antaa hänelle päivittäin tehtävän. Tehtävät saattavat alussa olla harmittomia, kuten musiikin kuuntelua, kauhuelokuvan katsomista tai heräämistä outoihin aikoihin. Myöhemmin pelaajalle annetaan tehtäviä, joissa hänen tulee vahingoittaa itseään esimerkiksi viiltelemällä. Tehtävät sisältävät myös uhkarohkeita temppuja, joilla pelaaja saattaa itsensä vaaraan. Ensimmäinen tehtävänanto on yleensä kello 4.20. Tästä syystä peliä kutsutaan myös nimellä "Wake Me Up At 4:20am" (Herätä minut klo 4.20). Pelillä on myös muita nimiä kuten "A Silent House" (Hiljainen talo) ja "A Sea Of Whales" (Valaiden meri).

Pelin valvojat etsivät pelaajat venäläiseltä suositulta internet-sivustolta VK:lta, joka on suosittu Itä-Euroopan maissa. Sivustolla toimii erilaisia ryhmiä, ja pelaajien etsinnät ovat keskittyneet esimerkiksi itsemurhaa ihannoiviin keskittyviin ryhmiin. Kuolemantapausten takia Venäjän viranomaiset *lähde?* ovat sulkeneet VK:ssa useita itsemurhaan kannustavia ryhmiä. Suomen poliisi on vahvistanut peliryhmien olemassaolon, mutta jotkut tahot, kuten Snopes, ovat kyseenalaistaneet niiden yhteyden kuolemantapauksiin.

Pidätyksiä
----------

Marraskuussa 2016 Pietarin poliisi pidätti venäläisen miehen, psykologian opiskelija Philipp Budeikinin, tunnettu netissä myös nimellä "Filipp the Fox" syytettynä ainakin 16 teinitytön itsemurhaan yllyttämisestä. Budeikinin epäillään jakaneen VK:ssa toimineissa kahdeksassa suljetussa itsemurharyhmässä nuorille ohjeita itsensä vahingoittamiseen. Epäiltynä samaisessa tapauksessa on ollut Budeikinin lisäksi kymmenen muuta henkilöä, jotka ovat toimineet ryhmien valvojina. Osa valvojista on todistanut myös Budekinia vastaan.

Vuonna 2017 Moskovassa pidätettiin 26-vuotias postimies Ilja Sidorov. Sidorov on myöntänyt järjestäneensä samaisia onlinepelejä, joissa nuoria on kehotettu itsemurhaan ja satuttamaan itseään. Sidrovin tapauksessa uhreja uskotaan olevan ainakin 32.

Lähteet
-------

1. ↑  Kutner, Max: What is the Blue Whale Game, the Russian ‘Challenge’ Blamed for Suicides? *Newsweek*.  18.7.2017. Viitattu 20.7.2017. (englanniksi)
2. ↑  Texas family says teen killed himself in macabre 'Blue Whale' online challenge that's alarming schools *West Central Tribune*.  11.7.2017. Viitattu 20.7.2017. (englanniksi)
3. ↑  Bershidsky, Leonid: Why the Russian Suicide Game Went Global *Bloomberg.com*.  25.4.2017. Viitattu 20.7.2017. (englanniksi)
4. ↑  Brown, Aaron: Blue Whale Game - Suicide Challenge Explained, how many have died, has it come to the UK? *Daily Express*.  19.5.2017. Viitattu 20.7.2017. (englanniksi)
5. ↑  Pukkila, Outi: Poliisi varoittaa nuorten itsemurhapelistä – Blue Whale -peliä epäillään myös huijaukseksi *Yle*.  22.3.2017. Viitattu 20.7.2017. (englanniksi)
6. ↑  Barnes, Luke: Police warn parents over 'suicide game behind hundreds of teen deaths' *Mail Online*.  10.3.2017. Viitattu 18.7.2017. (englanniksi)
7. 1 2  Timm-Garcia, Jaide & Hartung, Kaylee: Family finds clues to teen's suicide in blue whale paintings *CNN*.  17.7.2017. Viitattu 18.7.2017. (englanniksi)
8. ↑  Kärkkäinen, Henrik & Manninen, Tuomas: Poliisi varoittaa teinien hengenvaarallisesta itsemurhapelistä: "Ei ole urbaani legenda, vaan täyttä totta" *Ilta-Sanomat*.  22.3.2017. Viitattu 18.7.2017.
9. 1 2 3  Investigation Committee brings charges against VKontakte ‘death group’ admin *TASS*.  22.11.2016. Viitattu 18.7.2017. (englanniksi)
10. ↑  Stewart, Will: Man behind Blue Whale suicide 'game' says he's 'cleansing society' *Mail Online*.  29.6.2017. Viitattu 18.7.2017. (englanniksi)
11. 1 2  Liimatainen, Karoliina: Poliisin pelottava Facebook-tiedote itsemurhapelistä on hataralla pohjalla *Helsingin Sanomat*.  23.3.2017. Viitattu 18.7.2017.
12. 1 2  Stewart, Will: Postman behind game where teens are made to kill themselves arrested *Mail Online*.  29.6.2017. Viitattu 18.7.2017. (englanniksi)

Aiheesta muualla
----------------

* Washington post
* Snopes.com 'Blue Whale' Game Responsible for Dozens of Suicides in Russia?
* Itsemurhapeli käski 13-vuotiaan tappaa oman äitinsä
* "Tässä on herätetty turhaan huoli nuorten itsemurha-aallosta"
* Pahamaineinen itsemurhapeli leviää sosiaalisessa mediassa ja haastaa pieniä lapsia hengenvaarallisiin tekoihin (Arkistoitu – Internet Archive)